Държавен вестник, бр. 30, 2014 г., стр. 23

БРОЙ  30	
Д Ъ Р Ж А В Е Н  В Е С Т Н И К 	
СТР.  23  
която то принадлежи, не може да се счита, че 
извършва шпионаж, освен когато осъществява 
такива действия под фалшив претекст или 
с умишлена прикритост. Освен това никое 
такова лице не загубва правото си на статут 
на военнопленник и не може да бъде трети­
рано като шпионин, освен ако е заловено при 
извършването на шпионаж.
4. Лице от състава на въоръжените сили 
на някоя участваща в конфликта страна, 
което не живее на територия, окупирана от 
неприятелската страна, и което извършва 
шпионаж на такава територия, не загубва 
правото си на статут на военнопленник и не 
може да бъде третирано като шпионин, освен 
ако бъде заловено, преди да е успяло да се 
присъедини отново към въоръжените сили, 
към които принадлежи.
Член 47 – Наемници
1. Наемникът няма право на статут на 
комбатант (боец) или на военнопленник.
2. Наемник е всяко лице, което:
а) e специално вербувано в родината си 
или в чужбина, за да се сражава при въоръ­
жен конфликт;
b) действително участва пряко във воен­
ните действия;
c) взема участие във военните действия, 
мотивирано предимно от желание за лична 
облага и след като в действителност му е било 
обещано от или от името на някоя участваща 
в конфликта страна да получи материално 
възнаграждение, значително надвишаващо 
възнаграждението, обещавано или изплаща­
но на комбатанти (бойци) с подобен ранг и 
функции в състава на въоръжените сили на 
тази страна;
d) не е гражданин на която и да било 
участваща в конфликта страна и не живее 
на територия, контролирана от участваща в 
конфликта страна;
e) не е от състава на въоръжените сили 
на която и да било участваща в конфликта 
страна, и
f) не е изпратено от някоя държава, която 
не участва в конфликта, за изпълнение на 
служебни задължения в качеството на лице 
от състава на нейните въоръжени сили.
Ч А С Т  I V
ЦИВИЛНО НАСЕЛЕНИЕ
Р А З Д Е Л  I
ОБЩА ЗАКРИЛА СРЕЩУ ПОСЛЕДИЦИТЕ 
ОТ ВОЕННИ ДЕЙСТВИЯ
ГЛАВА I. ОСНОВНО ПРАВИЛО И ОБЛАСТ 
НА ПРИЛАГАНЕ
Член 48 – Основно правило
С оглед осигуряването на зачитане и закри­
ла на цивилното население и гражданските 
обекти участващите в конфликта страни са 
задължени по всяко време да правят разгра­
ничение между цивилното население и ком­
батантите (бойците) и между гражданските 
и военните обекти и съответно да насочват 
операциите си само срещу обекти, предста­
вляващи военни цели.
Член 49 – Определение за нападение и обхват 
на разпоредбите
1. Под „нападения“ се разбират актове на 
насилие срещу противника както при напа­
дателни, така и при отбранителни действия.
2. Разпоредбите на този Протокол във връзка 
с нападенията се отнасят до всички нападения, 
независимо на каква територия се провеждат, 
включително националната територия на 
участваща в конфликта страна, намираща се 
под контрола на неприятелската страна.
3. Разпоредбите на този раздел се прилагат 
по отношение на всякакви военни действия 
по суша, въздух или море, които биха могли 
да засегнат цивилното население и отделни 
цивилни лица или граждански обекти на су­
хоземна територия. Те се отнасят също така 
и до всички нападения от море или от въздух 
срещу наземни обекти, без да засягат нормите 
на международното право, приложими при 
въоръжен конфликт в морски води или във 
въздуха.
4. Разпоредбите на този раздел са допъл­
нение към нормите относно хуманитарната 
закрила, които се съдържат в Четвъртата 
конвенция, по-специално в част ІІ от нея, и в 
други международни споразумения, задължи­
телни за Високодоговарящите страни, както и 
към други норми на международното право, 
отнасящи се до закрилата на цивилни лица 
и обекти на сухоземна територия, в морски 
води или във въздушно пространство срещу 
последиците от военните действия.
ГЛАВА II. ЦИВИЛНИ ЛИЦА И ЦИВИЛНО 
НАСЕЛЕНИЕ
Член 50 – Определение за цивилни лица и 
цивилно население
1. Цивилно лице е всяко лице, което не 
принадлежи към някоя от категориите лица, 
посочени в член 4 А, параграфи 1, 2, 3 и 6 
от Третата конвенция и в член 43 от този 
Протокол. В случай на съмнение дали да­
дено лице е цивилно, това лице се счита за 
цивилно лице.
2. Цивилното население включва всички 
лица, които са цивилни лица.
3. Присъствието сред цивилното населе­
ние на отделни лица, които не попадат под 
определението за цивилни лица, не лишава 
населението от неговото гражданско естество.
Член 51 – Закрила на цивилното население
1. Цивилното население и отделните ци­
вилни лица се ползват от обща закрила сре­
щу опасностите, произтичащи от военните